Ռոբերտ Հյուբներ

**Ռոբերտ Հյուբներ** (, ), գերմանացի գրոսմայստեր, շախմատի աշխարհի առաջնության հավակնորդ, հավակնորդների մի շարք մրցաշարերի մասնակից, բանասիրական գիտությունների դոկտոր։

## Կենսագրություն
Ռոբերտը 9 տարեկանից հաճախել է Քյոլն քաղաքի շախմատային ակումբ և կարճ ժամանակ անց ընդգրկվել ակումբի հավաքականի կազմում։  Իր առաջին հաջողությունները գերմանացին գրանցել է նույն հավաքականի կազմում։ 9 տարեկանում  նա հանդես է եկել  Գերմանիայի երիտասարդական առաջնությունում, 11 տարեկանում՝ երիտասարդների աշխարհի առաջնությունում, իսկ 19 տարեկանում մասնակցել է  Գերմանիայի մեծահասակների առաջնությանը և կիսել 1-2-րդ տեղը։

Շուտով Ռոբերտը հաղթող է ճանաչվել խոշոր միջազգային մրցաշարերում և ճանաչվել որպես աշխարհի ուժեղագույն շախմատիստներից մեկը։ Նա առաջին մրցանակները նվաճել է Սոմբորում (1970), Օսլոյում (1974), Մյունխենում (1979), Չիկագոյում (1982), Բիլում, Լինարեսում (1985), Սոլինգենում (1986)։

Շախմատին զուգահեռ զբաղվել է բանասիրությամբ, եղել է պապիրուսագիտության խոշորագույն մասնագետներից մեկը և ուսումնասիրել հին եգիպտական ձեռագրեր։ Ռոբերտ Հյուբները տիրապետել է բազմաթիվ օտար լեզուների։ Հեղինակ է Ֆրանց Կաֆկայի և Ջերոմ Դեյվիդ Սելինջերի աշխատանքներին վերաբերող հետազոտությունների։ Եվ չնայած այս ամենին նա առավել հայտնի էր աշխարհի առաջնության մրցումներին իր մասնակցությամբ։
left|thumb|280px|Հավակնորդների մրցաշար, 1971, Վեյկ ան Զե, Տիգրան Պետրոսյանի հետ
1969 թվականին Ռոբերտ Հյուբները հաղթել է Աթենքի Զոնալ մրցաշարում։ 1970 թվականին Լաս Պալմաս դե Գրան Կանարիայում տեղի ունեցած միջզոնալ առաջնությունում կիսել է 2-4-րդ տեղը և իրավունք ստացել մասնակցելու հավակնորդների խաղերին։ Եղել է աշխարհի նախկին չեմպիոն Տիգրան Պետրոսյանի մրցակիցը։

Այս մրցապայքարի առաջին 6 պարտիաներն ավարտվել են ոչ ոքի, 7-րդ պարտիայում Պետրոսյանին հաջողվել է հաղթանակ տանել, և ի զարմանս շատերի, Հյուբները որոշել է 3-4 հաշվի ժամանակ չշարունակել հանդիպումը։

1979 թվականին նա Ռիո դե Ժանեյրոյում տեղի ունեցած միջզոնալ մրցաշարում կիսել է 1-3-րդ տեղերը, այնուհետև հաղթել քառորդ եզրափակչում Անդրաշ Ադորյանին (5½:4½), կիսաեզրափակիչում՝ Լայոշ Պորտիշին (6½:4½), իսկ եզրափակչում պարտվել Վիկտոր Կորչնոյին (3½): :4½)։ Որոշիչ պահին, երբ Վիկտոր Կորչնոյը առաջ է անցել հաշվի մեջ, Հյուբները հրաժարվել է շարունակել հանդիպումը։

1983 թվականին հավակնորդների մրցաշարի 1/4 եզրափակիչի 4֊րդ խաղում տանուլ է տվել 62֊ամյա Վասիլի Սմիսլովին, իսկ 9֊րդ խաղում հաղթանակ տարել և հաշիվը դարձրել  4,5:4,5։ Հաջորդ 5 խաղերն ավարտվել են ոչ֊ոքի և պատմության մեջ առաջին անգամ վիճակահանությամբ որոշվել է հաղթողը՝ Սմիսլովը դարձել է աշխարհի չեմպիոն։

1990 թվականին Հյուբներն ընդգրկվել է Մանիլայի միջզոնալ մրցաշարում և իրավունք ստացել մրցելու հավակնորդների պայքարում։

1992 թվականի ապրիլի 23-ից Միխայիլ Չիգորինի խորհրդանշական ակումբի անդամ է։

1998 թվականին Էլիստայում կայացած Համաշխարհային օլիմպիադայում նա խաղացել է ազգային հավաքականի կազմում և 8 հնարավորից վաստակել 5½ միավոր (+4 −1 = 3)։

Հյուբների ներդրումը շախմատային գրականության մեջ ներառում է աշխարհի չեմպիոնների ուսումնասիրությունը և 19-րդ դարի շախմատային նշանավոր լայնածավալ վերլուծությունը։

Հյուբները հայտնի էր նաև որպես լավագույն սյանցի խաղացող։

## Վարկանիշի փոփոխության գրաֆիկ

## Գրականություն
* Шахматы: энциклопедический словарь / гл. ред. А. Е. Карпов. — М.: Советская энциклопедия, 1990. — С. 443. — 621 с. — 100 000 экз. — ISBN 5-85270-005-3.
* Туров Б. И. Жемчужины шахматного творчества. — М.: Физкультура и спорт, 1991. — С. 312—316. — 320 с. — 100000 экз. — ISBN 5-278-00269-7

## Ծանոթագրություններ

## Արտաքին հղումներ
* Կենսագրությունը Ռուսաստանի շախմատի ֆեդերացիայի կայքում 
*Անձնական քարտը ՖԻԴԵ-ի կայքում
*Պարտիաները chessgames.com կայքում
*Անձնական քարտը 365chess.com կայքում
*Մասնակցությունը օլիմպադային
*Մասնակցությունը թիմային խաղերին

Կատեգորիա:Շախմատի գրոսմայստերներ
Կատեգորիա:Շախմատիստներ այբբենական կարգով
Կատեգորիա:Շախմատային օլիմպիադաների մասնակիցներ
Կատեգորիա:Գերմանացի շախմատիստներ
Կատեգորիա:Գերմանացի բանասերներ
Կատեգորիա:Գերմանացի պատմաբաններ
Կատեգորիա:Գերմանացի գրողներ
Կատեգորիա:Բանասիրական գիտությունների դոկտորներ
Կատեգորիա:Քաղցկեղից մահացածներ